— Паколькі бібліятэка ўзнавіла сваю працу адразу пасля пераезду, літаральна “з колаў”, толькі тады сталі бачны патэнцыяльныя магчымасці і перспектывы будынка-дыямента. Канешне, мы супрацоўнічалі з праекціроўшчыкамі, з будаўнікамі. І тым не менш, толькі пасля набыцця абсталявання, наладкі праграмнага забеспячэння, калі выбудаваўся тэхналагічны ланцужок, стала магчыма казаць пра канчатковае вызначэнне структуры Нацыянальнай бібліятэкі. Аднак чаго мы не прадбачылі, што сталася поўнай нечаканасцю, дык гэта — такі велізарны інтарэс да новай бібліятэкі. І давялося стварыць структурнае падраздзяленне, якое займаецца экскурсійнай дзейнасцю. Каля 100 тысяч турыстаў прыняла ўжо Нацыянальная бібліятэка.